Diari Oficial de la Generalitat Valenciana


Sumari del DOGV 7395, del 04-11-2014 (2014/10899)

RESOLUCIÓ de 30 d'octubre de 2014, de la Direcció General de Centres i Personal Docent, per la qual es resol la convocatòria d'ajudes econòmiques destinades a l'escolarització en les escoles i els centres d'Educació Infantil de primer cicle per al curs escolar 2014-2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7395

Data del DOGV
:   04-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10305


Data del document
:   30-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 30 d'octubre de 2014, de la Direcció General de Centres i Personal Docent, per la qual es resol la convocatòria d'ajudes econòmiques destinades a l'escolarització en les escoles i els centres d'Educació Infantil de primer cicle per al curs escolar 2014-2015. [2014/10445]  
Per l'Orde 53/2014, d'1 de juliol, de la Conselleria d'Educació, Cultura i Esport, es convoquen ajudes econòmiques destinades a l'escolarització en les escoles i els centres d'Educació Infantil de primer cicle per al curs escolar 2014-2015 (DOCV 7309, de 3 de juliol), d'ara en avant orde de convocatòria.  
Examinades les sol·licituds presentades així com la documentació que s'indica com a preceptiva en les bases quinta, sexta i sèptima de l'annex I de l'orde esmentada.  
Vistos l'informe de conformitat del Servici de Títols, Beques i Ajudes a l'Estudi, com a òrgan instructor del procediment, i la proposta de concessió i denegació de les ajudes formulades per la comissió avaluadora creada a este efecte en la base novena de l'annex I de l'orde de convocatòria.  
De conformitat amb la disposició addicional i la base onze de l'annex I de l'Orde 53/2014 i amb l'article 47.3 del text refós de la Llei d'Hisenda Pública de la Generalitat Valenciana, per delegació de la consellera, resolc:  
  
Primer  
Aprovar la concessió de subvencions que figuren en l'annex I, en què s'especifica per centre:  
- El nombre d'alumnes d'Educació Infantil de primer cicle per al curs 2014-2015 els llocs escolars dels quals estan finançats per a cada tram d'edat.  
- L'import mensual i el total de la subvenció que corresponen per al curs 2014-2015.  
  
Segon  
Denegar les sol·licituds de subvenció als centres inclosos en l'annex II pels motius que s'hi indiquen.  
  
Tercer  
Els centres hauran de presentar a l'entitat col·laboradora la justificació de la subvenció del bo d'escolarització d'Educació Infantil de primer cicle per mitjà de l'enviament dels bons d'escolarització firmats pels pares, acompanyats del model que els facilitarà l'entitat col·laboradora, en els períodes següents:  
- Entre el 3 i el 15 de desembre de 2014, per a justificar la subvenció de setembre a desembre de 2014.  
- Entre el 2 i el 12 de juny de 2015, per a justificar la subvenció de gener a juny de 2015.  
  
Quart  
Atesa l'excepció al règim general establida per a estes ajudes en l'article 34.2 de la Llei 6/2013, 26 de desembre, de Pressupostos de la Generalitat per a l'exercici 2014 (DOCV 7182, 30.12.2013), el règim de pagament serà el següent:  
Una vegada resolta la convocatòria, es gravaran les propostes de pagament corresponents a l'anualitat 2014 (de setembre a desembre).  
Després de la justificació prevista en la base 17.1, apartat 1r, de l'Orde 53/2014, i publicada la resolució de regularització pels bons no justificats prevista en l'apartat 2 de la mateixa base, es procedirà a gravar les propostes de pagament corresponents al període de gener a juny de 2015.  
  
Quint  
El pagament d'estes subvencions per als primers quatre mesos del curs 2014-2015 es farà a càrrec de la dotació pressupostària de la línia de subvenció T559800 de la secció, servici, centre gestor i programa 06.58.00.274.50 d'Ensenyança Primària del pressupost de la Generalitat per a l'exercici 2014.  
Per als sis mesos següents (de gener a juny de 2015) del curs escolar 2014-2015 l'import queda condicionat a l'existència de crèdit pressupostari suficient i adequat per a atendre-les en la corresponent llei de pressupostos de la Generalitat per a l'exercici 2015.  
  
Contra esta resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de ser publicada. Tot això, de conformitat amb què establixen els articles 10, 14, i 46 de la Llei reguladora de la jurisdicció contenciosa administrativa.  
Així mateix, podran interposar el recurs potestatiu de reposició davant de la consellera d'Educació, Cultura i Esport en el termini d'un mes a comptar de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 30 d'octubre de 2014.- El director general de Centres i Personal Docent: Santiago Martí Alepuz.